లావీ పింటో

లావిన్హో థామస్ పింటొ (23 అక్టోబర్ 1929 – 15 ఫిబ్రవరి 2020) ఒక భారతీయ క్రీడాకారుడు. ఇతడు బ్రిటిష్ వారి వలస కాలనీ కెన్యాలోని నైరోబిలో 1929, అక్టోబర్ 23న జన్మించాడు. బాల్యంలోనే భారతదేశానికి వచ్చి బొంబాయిలోని సెయింట్ జేవియర్స్ స్కూల్, కాలేజీలలో చదివాడు. అక్కడ బెన్సన్ ప్రౌడ్‌ఫుట్ దగ్గర తర్ఫీదు పొంది అథ్లెటిక్స్‌లో రాణించాడు. తన 20యేళ్ళ వయసులో ఇతడు తొలిసారి బాంబే స్టేట్ అథ్లెటిక్స్ మీట్‌లో పాల్గొని రెండు స్వర్ణ పతకాలు సంపాదించాడు. 1950లో బాంబేలో జరిగిన 14వ జాతీయ క్రీడలలో ఇతడు 200 మీ. ఈవెంటును 21.8 సెకెన్లలో పూర్తి చేశాడు. తరువాత ఇతడు లుధియానా (1951), మద్రాస్ (1952), జబల్‌పూర్ (1953), కలకత్తా (1955), పాటియాలా (1956)లలో జరిగిన జాతీయ క్రీడలలో తన ప్రతాపాన్ని చూపించాడు. ఇతడు తన 27వ యేట అథ్లెటిక్స్ నుండి విరమించే సమయానికి "ఫాస్టెస్ట్ మ్యాన్ ఇన్ ఆసియా"గా పేరుపొందాడు.    

ఇతడు 1951లో న్యూఢిల్లీలో జరిగిన మొట్టమొదటి ఆసియా క్రీడలలో పురుషుల 100 మీ., 200 మీ. విభాగాలలో రెండు స్వర్ణపతకాలు గెలిచాడు. అదే క్రీడలలో 4×100 మీ.రిలే విభాగంలో మరియన్ గాబ్రియల్, రామ్‌ స్వరూప్, ఆల్ఫ్రెడ్ షమీన్‌లతో కలిసి పరిగెట్టి రజత పతకాన్ని గెలిచాడు. ఇతడు 1952లో హెల్సింకిలో జరిగిన ఒలింపిక్స్‌లో భారత అథ్లెటిక్స్ టీముకు నాయకత్వం వహించాడు. పింటో తరువాత అమెరికాలోని చికాగోలో స్థిరపడ్డాడు. ఇతడు తన 90వ యేట 2020లో మరణించాడు.
పతకాలు
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1951 ఆసియా క్రీడలు న్యూఢిల్లీ, భారతదేశం 1వ  100 మీ. 10.8ఛాంపియన్షిప్ రికార్డ్	 1951 ఆసియా క్రీడలు న్యూఢిల్లీ, భారతదేశం 1వ  200 మీ. 22.0ఛాంపియన్షిప్ రికార్డ్	 1951 ఆసియా క్రీడలు న్యూఢిల్లీ, భారతదేశం 2వ  4×100 మీ. రిలే  42.8		

మూలాలు

Category:1929 జననాలు
Category:2020 మరణాలు
Category:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు